No oha se kettu -vappupiknik
2026-05-01 11:00 - 15:00 (Europe/Helsinki) | Klubi 57, Pinninkatu 57, Tampere, 33100, Finland
MITÄ: No oha se kettu -vappupiknik
MISSÄ: Koskenrannassa (tai Ratinanniemessä, jos kaste sinne siirretään) teekkarikasteen kera
MILLOIN: 1.5. klo 11 eteenpäin
MIKSI: Koska pitäähän sitä munkit nauttia ja katsoa kun teekkareita dipataan koskeen
MITEN MUKAAN: Sisältyy Boomin vappupassiin
Mikä on oranssi ja on metsässä, mutta ei ole kettu? No entäs mikä on vappupäivänä Koskenrannassa, mutta ei ole vappupiknik? No oha se kettu ja no ohan se vappupiknik! Suuntaakkin siis vappupäivänä Koskenrantaaan ja liity seuraamme nauttimaan vappufiililiksestä sekä huonoista vitseistä.
Munkki koski vaikka kiellettiin. Mitä riehakkaasti vapunaattona juhlineen Punahilkan sängystä seuraavana päivänä löytyi? Nestehukka! Mitä yhteistä on vappuna pultsarilla ja normikansalaisella? He ovat koko päivän kollegoja! Otakkin omat lemppari vappuvitsit (ja vappunaiset) mukaan ja suuntaa Koskenrantaan nauttimaan munkeista sekä simasta ja nauttimaan teekkarikasteen tunnelmasta.
Pidetään Boomin vappu kaikille turvallisena ja häirinnästä vapaana. Boomilla on nollatoleranssi häirinnälle ja epäasialliselle kohtelulle. Jos kuitenkin kohtaat epäsopivaa käytöstä, voit ottaa yhteyttä Boomin häirintätukihenkilöihin. Halutessasi voit myös ottaa yhteyttä Trey:n häirintäyhdyshenkilöihin hairinta@trey.fi. Osallistumalla tapahtumaan sitoudut myös noudattamaan Boomin turvallisemman tilan periaatteita.

Maistereiden valmistujaisbrunssi
2026-06-06 14:00 - 16:00 | Ravintola Tuhto, Yliopistonkatu, Tampere, 33100
MITÄ? Maistereiden valmistujaisbrunssi
MISSÄ? Ravintola Tuhto, Tampere-talo
MILLOIN? Lauantaina 6.6. kello 12 alkaen.
MITEN MUKAAN? Ilmoittautuminen Kiden kautta
MITÄ MAKSAA? Ei mitään!
Tervetuloa maistereiden valmistujaisbrunssille!
Tule juhlistamaan valmistumistasi boomari kavereiden kanssa kauniissa Tuhdon ravintolassa. Paikalle ovat tervetulleita kaikki maisteriopiskelijat, jotka ovat valmistuneet syksyllä tai keväällä, tai valmistuvat piakkoin.
Tule nauttimaan herkullisesta brunssista, mukavasta tunnelmasta, vaihtamaan kuulumisia ja juhlistamaan upeaa saavutustasi yhdessä muiden valmistuneiden kanssa!
Ilmoittauduthan pikinmiten, jotta tarvittaessa saamme lisää paikkoja varaukseemme, kuitenkin viimeistään 30.5.

Maistereiden ja alumnien pihapelejä ja viiniä -afterit
2026-06-24 17:00 - 20:00 | Sorsapuisto, Sorsapuisto, Tampere, 33500, Finland
MITÄ? Maistereiden ja alumnien pihapelejä ja viiniä afterit
MISSÄ? Sorsapuistossa (Säävarauksella, onneks Passion on sit auki)
MILLOIN? 24.6. kello 17 eteenpäin
MITÄ MUKAAN? Halutessasi viltti ja kaveri, jonka ei tarvitse edes olla boomari.
Rakkaat maisterit ja maisterinmieliset, sekä tällä kertaa myös jo valmistuneet! Tervetuloa kesän ensimmäisiin aftereihin, jossa pääsette harjoittamaan pelitaitojanne ja viinien tunnistamista (eli onko punasta vai valkosta).
Nappaa mukaan viltti ja kotoa löytyviä pelejä. Me tuodaan myös Boomin puolesta, joten pelailemaan pääsee vaikkei kotoa löytyisi! Saat lisäksi napata mukaan ystävän myös Boomin ulkopuolelta. Joten rennolla otteella tervetuloa puistobisselle <3

Maistereiden ja alumnien Allas Sea Pool - afterit
2026-07-16 17:00 - 21:00 | Allas Sea Pool, Katajanokanlaituri 2 A, Helsinki
MITÄ: Maistereiden ja alumnien Allas Sea Pool – afterit
MISSÄ: Allas Sea Pool, Katajanokanlaituri 2 A 00160 Helsinki
MILLOIN: 16.7. Torstaina klo. 17 alkaen
MITÄ MAKSAA: Klo. 17.30 mennessä saapuville saunojille ilmainen, pelkkä terassi ilmainen (juomat omakustanteisia)
Miltä kuulostaisi huurteiset juomat ja saunan löylyt hiostavan työpäivän päätteeksi? Maistereiden ja alumnien afterit suuntaavat nokkansa kohti Helsinkiä ja Allas Sea Poolia, jossa alumneilla, maistereilla ja maisterinmielisillä on mahdollisuus päästä nauttimaan pitkän työpäivän päätteeksi saunan löylyistä ja raikkaista juomista! Vietit sitten työntäyteistä kesää tai ihan vain nautit lomasta Helsingin suunnilla, on tämä oiva mahdollisuus tulla tapaamaan niin nykyisiä kuin entisiäkin Boomareita virkistävän Afterwork-tunnelman merkeissä 🧖🏼‍♀️🥂
Saunojat pääsevät nauttimaan löylyistä veloituksetta, mikäli paikalle saapuu klo. 17-17.30 välillä. Tervetuloa mukaan nauttimaan heinäkuisesta kesäillasta Helsingin ytimessä <3☀

Boomin Kesäbileet 2026
2026-07-17 18:00 - 23:30 | Klubi 57, Pinninkatu 57, Tampere, 33100, Finland
MISSÄ: Klubi 57, Pinninkatu 57
MILLOIN: Perjantai 17.7. klo 18:00
MIKSI: Kukapa ei haluaisi nähdä boomarikavereita myös kesällä?
PALJONKO MAKSAA: Ei mitään!
MITÄ PÄÄLLE: Kesäiset vaatteet💐☀️
Kesän odotetuin tapahtuma lähestyy jälleen! 🍉⛱️Kun heinäkuun helteet hellii (toivottavasti) Tampereella, on aika suunnata kohti Boomin Perinteisiä Kesäbileitä!😎 Jätä arjen kiireet hetkeksi taakse ja saavu Klubi 57 vaihtamaan kuulumisia muiden Boomarien kanssa perjantaina 17.7. 🗓️
Kesäbileet starttaavat klo 18:00, mutta paikalle voi ilmestyä oman aikataulun mukaan! Illan aikana nautitaan rennosta yhdessäolosta, grillin herkuista, kylmistä drinkeistä sekä hauskasta ohjelmasta!🍹
Kesäbileisiin ovat lämpimästi tervetulleita kaikki boomarit – alumneista nykyisiin opiskelijoihin, eikä tietenkään unohdeta juuri opiskelupaikan saaneita! Kutsu siis mukaan myös ne kaverit, jotka ovat juuri saaneet paikan Boomista. Nähdään taas heinäkuussa!💙

Poikkitieteelliset Haalaribileet GOES SUMMER
2026-08-07 22:00 - 23:30 | Bricks Tampere, Hämeenkatu 18, Tampere
MITÄ: Poikkiteiteelliset Haalaribileet GOES SUMMER
MISSÄ: Bricks (Hämeenkatu 18, Tampere)
MILLOIN: Perjantaina 7.8.2026 klo 22-04
MITEN: Ennakkolippu Kide.app palvelusta myydään torstaina 30.7. klo 12:00.
☀️HAALARIBILEET GOES SUMMER!☀️
Kesä on täydessä vauhdissa, eikä opiskelijabileitä onneksi tarvitse odottaa syksyyn asti! 💛 Elokuussa vedetään jälleen haalarit jalkaan ja suunnataan poikkitieteellisiin Haalaribileisiin viettämään yhtä kesän ikimuistoisimmista illoista parhaassa seurassa! 🥳
Bricks täyttyy opiskelijoista, hyvästä fiiliksestä ja tanssilattian kuumimmista hiteistä. Olitpa sitten viettänyt kesän töissä, mökillä, matkalla tai festareilla, nyt on täydellinen hetki kerätä kaveriporukka kasaan ja palata opiskelijabileiden tunnelmaan!🪩🕺
Luvassa on opiskelijahintaisia juomia, huippumusiikkia ja rentoa kesämeininkiä, joka kantaa pitkälle syksyyn asti. Nähdään Bricksin tanssilattialla! ☀️

NESU-Boomin Ma Tahto Veivaa -harkkasitsit
2026-08-27 08:00 - 2026-08-28 17:00 | Messukylän työväentalo, Messukylänkatu 47, Finland
MITÄ: NESU-Boomin Ma tahto veivaa -harkkasitsit
MISSÄ: Messukylän työväentalo, Messukylänkatu 47
MILLOIN: 27.8. ja 28.8. klo 18.00 (ovet 17.30)
LIPUNMYYNTI: Liput myydään smurffiviikkojen aikana. HUOM! Smurffien lipunmyynti käteisellä
HINTA: Sitsit 20 € (sis. sitsilippu, normaalit sitsitarjoilut ja jatkot) + 5 € NESU-Boomi ry:n jäsenmaksu
MIKSI: Kuningas Julien käski.
JATKOT: 27.8. H5 Bar & Cellar (Hämeenkatu 5), 28.8. Bricks (Hämeenkatu 18)
DRESSCODE: Madagascar + haalarit
Kuningas Julien on julistanut juhlat alkaneiksi, Mort roikkuu jo hänen kannoillaan ja no, Moto Moto tykkää sinusta. Kuningas Julien ei vaadi alamaisiltaan aiempaa sitsikokemusta, vaan ainoastaan äänekästä laulamista ja armotonta veivaamista. Pingviineilläkin on tähän yksinkertainen ohje:
Hymyilkää ja sitsatkaa, pojat. Hymyilkää ja sitsatkaa.
Madagascarissakin tiedetään, että parhaat muistot syntyvät laulujen raikuessa, maljojen kohotessa ja koko lauman kokoontuessa saman pöydän ääreen. Uudet lemurit, kokeneet viidakon konkarit ja kaikki siltä väliltä löytävät paikkansa, sillä parhaat seikkailut alkavat yhdessä.
Viidakossa on vain yksi sääntö: Ma tahtoo veivaa.
Pidetään tapahtuma kaikille turvallisena ja häirinnästä vapaana. Boomilla on nollatoleranssi häirinnälle ja epäasialliselle kohtelulle. Jos kuitenkin kohtaat epäsopivaa käytöstä, voit ottaa yhteyttä Boomin häirintätukihenkilöihin. Yhteystiedot löytyvät osoitteesta https://boomi.fi/opiskelu/hairinta/. Halutessasi voit myös ottaa yhteyttä Trey:n häirintäyhdyshenkilöihin hairinta@trey.fi . Osallistumalla tapahtumaan sitoudut myös noudattamaan Boomin turvallisemman tilan periaatteita (https://boomi.fi/turvallisemman tilan-periaatteet/). Tapahtuman järjestäjällä on oikeus poistaa häiritsevästi käyttäytyvä henkilö tapahtumasta.
NESU-Boomi ry ei käytä tapahtumaan osallistumista varten annettuja yhteystietoja muuhun tarkoitukseen, eikä jaa tietoja ulkopuolisen toimijan kanssa. Käsittelemme tietoja siinä määrin kuin tarkoitus vaatii. Tämän jälkeen tiedot poistetaan tietoturvallisesti, paitsi jos tiedot ovat nimettömiä tai jos niiden säilyttämiselle on jokin muu oikeusperuste.
